如果我想揀副防武漢肺炎嘅眼罩，副眼罩應該要符合咩標準？
如果你想防止經空氣傳播感染武漢肺炎，你要揀副可以遮擋細過5微米微塵嘅眼罩。參考美國標準 Z87.1-2015，副眼罩要有D5標記（例如Z87+D3 D4 D5）；參考歐洲標準，副眼罩要有EN166嘅5號標記（例如EN166 3 4 5 9 BT）。
如果你只係想防止經飛沫傳播感染武漢肺炎，你只需要揀副可以遮擋液體嘅眼罩。參考美國標準 Z87.1-2015，副眼罩要有D3標記（例如Z87+D3）；參考歐洲標準，副眼罩要有EN166嘅3號標記（例如EN166 3）。
參考美國標準 Z87.1-2015，防衝擊嘅工業用眼罩最高標準係+標記（例如Z87+）； 參考歐洲標準，防衝擊嘅工業用眼罩最高標準係EN166嘅A標記（例如EN166 A）。
無論係美國定歐洲標準民用眼罩嘅防護力，都遠遠比唔上橡膠子彈嘅威力，只可以減低傷害。如果真係要防橡膠子彈，達到美國軍用標準MIL-PRF-32432或者MIL-DTL-43511D嘅眼罩先至適合。